CELEX: 62021CN0613
Language: et
Date: 2021-10-01 00:00:00
Title: Kohtuasi C-613/21 P: Euroopa Parlamendi 1. oktoobril 2021 esitatud apellatsioonkaebus Üldkohtu (neljas koda) 14. juuli 2021. aasta otsuse peale kohtuasjas T-670/19: Carbajo Ferrero versus parlament

24.1.2022   
            
            
               ET
            
            
               Euroopa Liidu Teataja
            
            
               C 37/10
            
         
      Euroopa Parlamendi 1. oktoobril 2021 esitatud apellatsioonkaebus Üldkohtu (neljas koda) 14. juuli 2021. aasta otsuse peale kohtuasjas T-670/19: Carbajo Ferrero versus parlament
      (Kohtuasi C-613/21 P)
      (2022/C 37/15)
      Kohtumenetluse keel: prantsuse
      
         Pooled
      
      
         Apellant: Euroopa Parlament (esindajad: I. Terwinghe, C. González Argüelles ja R. Schiano)
      
         Teine menetlusosaline: Fernando Carbajo Ferrero
      
         Apellandi nõuded
      
      Esimese võimalusena:
      
                  —
               
               
                  tühistada Üldkohtu 14. juuli 2021. aasta otsus kohtuasjas T-670/19;
               
            
                  —
               
               
                  saata kohtuasi tagasi Üldkohtule;
               
            
                  —
               
               
                  otsustada kohtukulude kandmine edaspidi.
               
            Teise võimalusena:
      
                  —
               
               
                  tühistada Üldkohtu 14. juuli 2021. aasta otsus kohtuasjas T-670/19;
               
            
                  —
               
               
                  jätta esimeses kohtuastmes esitatud hagi rahuldamata;
               
            
                  —
               
               
                  mõista kohtukulud välja F. Carbajo Ferrerolt.
               
            
         Väited ja peamised argumendid
      
      Apellatsioonkaebuse esimene väide puudutab esiteks õigusnormide rikkumisi seoses sellise otsuse tõlgendamisega, millega määrati kindlaks 16. mai 2000. aasta kõrgemate ametnike valikumenetluse etapid ja mida on muudetud sekretariaadi 18. veebruari 2008. aasta otsusega, ja seoses võrdse kohtlemise ja läbipaistvuse põhimõtete tõlgendamisega, ning teiseks faktide moonutamist. Parlament väidab, et Üldkohus tegi ekslikult järelduse, et kommunikatsiooni peadirektoraadi meediadirektori nimetamise menetlus toimus nõuetevastaselt, kuna kõrgemate ametnike ametisse nimetamise nõuandev komitee ei kasutanud teenete võrdlemiseks samu analüüsikriteeriume kogu menetluse vältel.
      Teise väitega, mis puudutab õigusnormi rikkumist ning faktiliste asjaolude ja tõendite moonutamist, väidab parlament, et Üldkohus eiras nõuandva komitee koostatud vestluste aruande eesmärki ning jõudis ekslikult järeldusele, et ametisse nimetav asutus ei võtnud õigesti arvesse hageja töökogemust.